CELEX: 32022R0555
Language: el
Date: 2022-04-05 00:00:00
Title: Κανονισμός (ΕΕ) 2022/555 του Συμβουλίου της 5ης Απριλίου 2022 για την τροποποίηση του κανονισμού (ΕΚ) αριθ. 168/2007 για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης

7.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 108/1
               
            
         ΚΑΝΟΝΙΣΜΟΣ (ΕΕ) 2022/555 ΤΟΥ ΣΥΜΒΟΥΛΙΟΥ
         της 5ης Απριλίου 2022
         για την τροποποίηση του κανονισμού (ΕΚ) αριθ. 168/2007 για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 352,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη την έγκριση του Ευρωπαϊκού Κοινοβουλίου (1),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Ο Οργανισμός Θεμελιωδών Δικαιωμάτων της Ευρωπαϊκής Ένωσης («οργανισμός») ιδρύθηκε με τον κανονισμό (ΕΚ) αριθ. 168/2007 του Συμβουλίου (2) για να παρέχει στα θεσμικά όργανα, τους φορείς, τις υπηρεσίες και τους οργανισμούς της Ένωσης και στα κράτη μέλη της συνδρομή και συμβουλές εμπειρογνωμόνων σχετικά με τα θεμελιώδη δικαιώματα.
                  
               
                     (2)
                  
                  
                     Για να προσαρμοστεί το πεδίο αρμοδιότητας του οργανισμού και να βελτιωθούν η διακυβέρνηση και η αποδοτικότητα της λειτουργίας του, είναι αναγκαίο να τροποποιηθούν ορισμένες διατάξεις του κανονισμού (ΕΚ) αριθ. 168/2007, χωρίς να μεταβληθούν ο στόχος και τα καθήκοντα του οργανισμού.
                  
               
                     (3)
                  
                  
                     Λόγω της έναρξης ισχύος της Συνθήκης της Λισαβόνας, το πεδίο αρμοδιότητας του οργανισμού θα πρέπει να καλύπτει επίσης την αστυνομική και δικαστική συνεργασία σε ποινικές υποθέσεις, τομείς που είναι ιδιαίτερα ευαίσθητοι ως προς τα θεμελιώδη δικαιώματα.
                  
               
                     (4)
                  
                  
                     Ο τομέας της κοινής εξωτερικής πολιτικής και πολιτικής ασφαλείας θα πρέπει να εξαιρεθεί από το πεδίο αρμοδιότητας του οργανισμού. Τούτο θα πρέπει να ισχύει με την επιφύλαξη της παροχής από τον οργανισμό συνδρομής και συμβουλών εμπειρογνωμόνων, για παράδειγμα, δραστηριότητες κατάρτισης για θέματα που αφορούν τα θεμελιώδη δικαιώματα, στα θεσμικά όργανα, τους φορείς, τις υπηρεσίες και τους οργανισμούς της Ένωσης, συμπεριλαμβανομένων όσων εργάζονται στον τομέα της κοινής εξωτερικής πολιτικής και πολιτικής ασφαλείας.
                  
               
                     (5)
                  
                  
                     Επιπλέον, είναι αναγκαίες ορισμένες στοχευμένες τεχνικές τροποποιήσεις του κανονισμού (ΕΚ) αριθ. 168/2007, προκειμένου ο οργανισμός να διοικείται και να λειτουργεί σύμφωνα με τις αρχές της κοινής προσέγγισης που είναι συνημμένη στην κοινή δήλωση του Ευρωπαϊκού Κοινοβουλίου, του Συμβουλίου της ΕΕ και της Ευρωπαϊκής Επιτροπής, της 19ης Ιουλίου 2012, για τους αποκεντρωμένους οργανισμούς («κοινή προσέγγιση»). Η ευθυγράμμιση του κανονισμού (ΕΚ) αριθ. 168/2007 με τις αρχές που καθορίζονται στην κοινή προσέγγιση είναι προσαρμοσμένη στο ειδικό έργο και τη φύση του οργανισμού, αποσκοπεί δε στην απλούστευση, τη βελτίωση της διακυβέρνησης και την αύξηση της αποδοτικότητας της λειτουργίας του οργανισμού.
                  
               
                     (6)
                  
                  
                     Ο καθορισμός των τομέων δραστηριότητας του οργανισμού θα πρέπει να βασίζεται αποκλειστικά στο έγγραφο προγραμματισμού του οργανισμού. Η τρέχουσα πρακτική του παράλληλου καθορισμού ενός ευρέος θεματικού πολυετούς πλαισίου κάθε πέντε έτη θα πρέπει να παύσει, δεδομένου ότι το εν λόγω πολυετές πλαίσιο έχει καταστεί περιττό από το έγγραφο προγραμματισμού που ο οργανισμός εγκρίνει ετησίως από το 2017 και εφεξής, σε συμμόρφωσή του με τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής (3), τον οποίο διαδέχθηκε ο κατ’ εξουσιοδότηση κανονισμός (ΕΕ) 2019/715 της Επιτροπής (4). Με βάση το πολιτικό θεματολόγιο της Ένωσης και τις ανάγκες των ενδιαφερόμενων μερών, το έγγραφο προγραμματισμού καθορίζει σαφώς τους τομείς και τα ειδικά έργα με τα οποία πρέπει να ασχοληθεί ο οργανισμός. Με τον τρόπο αυτόν, ο οργανισμός έχει τη δυνατότητα προγραμματισμού των εργασιών και της θεματικής εστίασής του σε βάθος χρόνου, αλλά και τη δυνατότητα ετήσιων αναπροσαρμογών βάσει των αναδυόμενων προτεραιοτήτων.
                  
               
                     (7)
                  
                  
                     Ο οργανισμός θα πρέπει να υποβάλει το σχέδιο εγγράφου προγραμματισμού του στο Ευρωπαϊκό Κοινοβούλιο, το Συμβούλιο και την Επιτροπή, καθώς και στους εθνικούς αξιωματικούς συνδέσμους και στην Επιστημονική Επιτροπή έως τις 31 Ιανουαρίου κάθε έτους. Σκοπός είναι ο οργανισμός να αντλεί έμπνευση από συζητήσεις ή γνώμες σχετικά με το εκάστοτε σχέδιο εγγράφου προγραμματισμού, ασκώντας παράλληλα τα καθήκοντά του με πλήρη ανεξαρτησία, ώστε να σχεδιάζει το καταλληλότερο πρόγραμμα εργασίας για τη στήριξη της Ένωσης και των κρατών μελών, παρέχοντας συνδρομή και συμβουλές εμπειρογνωμόνων όσον αφορά τα θεμελιώδη δικαιώματα.
                  
               
                     (8)
                  
                  
                     Προκειμένου να διασφαλίζεται ομαλή επικοινωνία μεταξύ του οργανισμού και των κρατών μελών, ο οργανισμός και οι εθνικοί αξιωματικοί σύνδεσμοι θα πρέπει να συνεργάζονται στενά και με πνεύμα αμοιβαιότητας. Η συνεργασία αυτή δεν θα πρέπει να θίγει την ανεξαρτησία του οργανισμού.
                  
               
                     (9)
                  
                  
                     Προκειμένου να βελτιωθούν η διακυβέρνηση και η λειτουργία του Διοικητικού Συμβουλίου του οργανισμού, θα πρέπει να τροποποιηθούν ορισμένες διατάξεις του κανονισμού (ΕΚ) αριθ. 168/2007.
                  
               
                     (10)
                  
                  
                     Δεδομένου του σημαντικού ρόλου του Διοικητικού Συμβουλίου, τα μέλη του θα πρέπει να είναι ανεξάρτητα και να διαθέτουν άρτιες γνώσεις στον τομέα των θεμελιωδών δικαιωμάτων καθώς και κατάλληλη πείρα στη διαχείριση, συμπεριλαμβανομένων δεξιοτήτων σε θέματα διοίκησης και προϋπολογισμού.
                  
               
                     (11)
                  
                  
                     Επιπλέον, θα πρέπει να διευκρινιστεί ότι, ενώ η θητεία των μελών του Διοικητικού Συμβουλίου και των αναπληρωματικών μελών του δεν μπορεί να ανανεωθεί για συναπτή θητεία, θα πρέπει να είναι δυνατός ο εκ νέου διορισμός πρώην μέλους ή αναπληρωματικού μέλους για μία επιπλέον μη συναπτή θητεία. Αν, από τη μία πλευρά, η απαγόρευση των συναπτών ανανεώσεων δικαιολογείται από την ανάγκη εξασφάλισης της ανεξαρτησίας των εν λόγω μελών, από την άλλη πλευρά, η παροχή της δυνατότητας εκ νέου διορισμού για μία επιπλέον μη συναπτή θητεία θα διευκόλυνε τα κράτη μέλη να διορίζουν κατάλληλα μέλη που να πληρούν όλες τις απαιτήσεις.
                  
               
                     (12)
                  
                  
                     Όσον αφορά την αντικατάσταση των μελών ή αναπληρωματικών μελών του Διοικητικού Συμβουλίου, θα πρέπει να διευκρινιστεί ότι σε όλες τις περιπτώσεις τερματισμού της θητείας πριν από τη λήξη της πενταετούς διάρκειάς της, όχι μόνο σε περίπτωση απώλειας της ανεξαρτησίας, αλλά και στις άλλες περιπτώσεις, όπως σε περίπτωση παραίτησης ή θανάτου, η θητεία του νέου μέλους ή αναπληρωματικού μέλους θα συμπληρώνει την πενταετή θητεία του προκατόχου του, εκτός αν ο εναπομένων χρόνος είναι λιγότερος των δύο ετών, περίπτωση κατά την οποία μπορεί να ξεκινήσει εξαρχής νέα πενταετής θητεία.
                  
               
                     (13)
                  
                  
                     Για λόγους ευθυγράμμισης με την κατάσταση που ισχύει στα ενωσιακά θεσμικά όργανα, θα πρέπει να ανατεθούν στο Διοικητικό Συμβούλιο του οργανισμού οι εξουσίες της αρμόδιας για τους διορισμούς αρχής. Εκτός από τον διορισμό του διευθυντή, οι εν λόγω εξουσίες θα πρέπει να μεταβιβάζονται στον διευθυντή. Το Διοικητικό Συμβούλιο θα πρέπει να ασκεί εξουσίες αρμόδιας για τους διορισμούς αρχής όσον αφορά το προσωπικό του οργανισμού μόνο σε εξαιρετικές περιπτώσεις.
                  
               
                     (14)
                  
                  
                     Για την αποφυγή αδιεξόδων και την απλούστευση των διαδικασιών ψηφοφορίας για την εκλογή των μελών του Εκτελεστικού Γραφείου, θα πρέπει να προβλεφθεί ότι το Διοικητικό Συμβούλιο εκλέγει τα μέλη του Εκτελεστικού Γραφείου με πλειοψηφία των μελών του Διοικητικού Συμβουλίου που έχουν δικαίωμα ψήφου.
                  
               
                     (15)
                  
                  
                     Προκειμένου να ευθυγραμμιστεί περαιτέρω ο κανονισμός (ΕΚ) αριθ. 168/2007 με την κοινή προσέγγιση, καθώς και να ενισχυθεί η ικανότητα του Διοικητικού Συμβουλίου να εποπτεύει τη διοικητική, λειτουργική και δημοσιονομική διαχείριση του οργανισμού, είναι αναγκαίο να ανατεθούν πρόσθετα καθήκοντα στο Διοικητικό Συμβούλιο και να διευκρινιστούν περαιτέρω τα καθήκοντα που ανατίθενται στο Εκτελεστικό Γραφείο. Τα πρόσθετα καθήκοντα του Διοικητικού Συμβουλίου θα πρέπει να περιλαμβάνουν την έγκριση στρατηγικής για την ασφάλεια, συμπεριλαμβανομένων κανόνων για την ανταλλαγή διαβαθμισμένων πληροφοριών της ΕΕ, στρατηγικής για την επικοινωνία και κανόνων για την πρόληψη και τη διαχείριση των συγκρούσεων συμφερόντων όσον αφορά τα μέλη του και τα μέλη της Επιστημονικής Επιτροπής. Θα πρέπει να διευκρινιστεί ότι το καθήκον του Εκτελεστικού Γραφείου να εποπτεύει τις προπαρασκευαστικές εργασίες για τις αποφάσεις προς έγκριση από το Διοικητικό Συμβούλιο περιλαμβάνει έλεγχο των ζητημάτων που σχετίζονται με τον προϋπολογισμό και τους ανθρώπινους πόρους. Επιπλέον, θα πρέπει να ανατεθούν στο Εκτελεστικό Γραφείο η έγκριση της στρατηγικής για την καταπολέμηση της απάτης που καταρτίζει ο διευθυντής και η εξασφάλιση της δέουσας συνέχειας στα πορίσματα των ελέγχων και στις έρευνες της Ευρωπαϊκής Υπηρεσίας Καταπολέμησης της Απάτης (OLAF) ή της Ευρωπαϊκής Εισαγγελίας. Επιπλέον, θα πρέπει να προβλεφθεί ότι, όταν συντρέχει ανάγκη, σε περίπτωση επείγοντος, το Εκτελεστικό Γραφείο μπορεί να λαμβάνει προσωρινές αποφάσεις εξ ονόματος του Διοικητικού Συμβουλίου.
                  
               
                     (16)
                  
                  
                     Για να απλουστευθεί η υφιστάμενη διαδικασία αντικατάστασης των μελών της Επιστημονικής Επιτροπής, θα πρέπει να παρασχεθεί στο Διοικητικό Συμβούλιο η δυνατότητα να διορίζει το αμέσως επόμενο κατά σειρά κατάταξης πρόσωπο από τον εφεδρικό κατάλογο επιλεγέντων για το υπόλοιπο της θητείας μέλους το οποίο πρέπει να αντικατασταθεί πριν από το τέλος της θητείας του.
                  
               
                     (17)
                  
                  
                     Δεδομένης της ιδιαίτερα απαιτητικής διαδικασίας διορισμού και του γεγονότος ότι ο αριθμός των υποψηφίων που δυνητικά πληρούν τα κριτήρια επιλογής είναι συχνά μικρός, η θητεία του διευθυντή του οργανισμού θα πρέπει να μπορεί να παραταθεί άπαξ για περίοδο έως πέντε ετών, λαμβανομένων, ιδίως, υπόψη των επιδόσεών του καθώς και των καθηκόντων και απαιτήσεων του οργανισμού για τα επόμενα έτη. Επιπλέον, δεδομένης της σημασίας της θέσης και της διεξοδικότητας της διαδικασίας πλήρωσής της, στην οποία συμμετέχουν το Ευρωπαϊκό Κοινοβούλιο, το Συμβούλιο και η Επιτροπή, η εν λόγω διαδικασία θα πρέπει να ξεκινά κατά τη διάρκεια των 12 μηνών που προηγούνται της λήξης της θητείας του διευθυντή.
                  
               
                     (18)
                  
                  
                     Επιπλέον, για να ενισχυθεί η σταθερότητα της εντολής του διευθυντή και, ως εκ τούτου, της λειτουργίας του οργανισμού, η απαιτούμενη πλειοψηφία για να προταθεί η απόλυσή του θα πρέπει να αυξηθεί από το ισχύον ένα τρίτο στα δύο τρίτα των μελών του Διοικητικού Συμβουλίου. Τέλος, για να διευκρινιστεί η συνολική ευθύνη του διευθυντή για τη διοικητική διαχείριση του οργανισμού, θα πρέπει να προβλεφθεί ότι είναι ευθύνη του διευθυντή να υλοποιεί τις αποφάσεις που λαμβάνει το Διοικητικό Συμβούλιο, να καταρτίζει για τον οργανισμό στρατηγική για την καταπολέμηση της απάτης, και να καταρτίζει σχέδιο δράσης για τη συνέχεια που πρέπει να δίνεται στις εσωτερικές ή εξωτερικές εκθέσεις ελέγχου και στις έρευνες της OLAF ή της Ευρωπαϊκής Εισαγγελίας.
                  
               
                     (19)
                  
                  
                     Για λόγους ευθυγράμμισης του κανονισμού (ΕΚ) αριθ. 168/2007 με την κοινή προσέγγιση, είναι αναγκαίο να προβλεφθεί ότι η Επιτροπή θα πρέπει να εντέλλεται αξιολόγηση του οργανισμού ανά πενταετία.
                  
               
                     (20)
                  
                  
                     Κατά συνέπεια, ο κανονισμός (ΕΚ) αριθ. 168/2007 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του κανονισμού (ΕΚ) αριθ. 168/2007
            Ο κανονισμός (ΕΚ) αριθ. 168/2007 τροποποιείται ως εξής:
            
                        1)
                     
                     
                        το άρθρο 2 αντικαθίσταται από το ακόλουθο κείμενο:
                        
                           «Άρθρο 2
                           Στόχος
                           Ο οργανισμός έχει ως στόχο να παρέχει στα συναφή θεσμικά όργανα, φορείς, υπηρεσίες και οργανισμούς της Ένωσης και των κρατών μελών, όταν εφαρμόζουν το ενωσιακό δίκαιο, συνδρομή και συμβουλές εμπειρογνωμόνων σχετικά με τα θεμελιώδη δικαιώματα, ώστε να τα βοηθά να σέβονται πλήρως τα θεμελιώδη δικαιώματα κατά τη λήψη μέτρων ή τον καθορισμό δράσεων στους αντίστοιχους τομείς αρμοδιότητάς τους.»·
                        
                     
                  
                        2)
                     
                     
                        το άρθρο 3 αντικαθίσταται από το ακόλουθο κείμενο:
                        
                           «Άρθρο 3
                           Πεδίο αρμοδιότητας
                           
                              1.   Ο οργανισμός εκτελεί τα καθήκοντά του για την επίτευξη του στόχου που καθορίζεται στο άρθρο 2 εντός του πλαισίου των αρμοδιοτήτων της Ένωσης.
                           
                           
                              2.   Κατά την άσκηση των καθηκόντων του, ο οργανισμός αναφέρεται στα θεμελιώδη δικαιώματα, όπως αυτά ορίζονται στο άρθρο 6 της Συνθήκης για την Ευρωπαϊκή Ένωση (ΣΕΕ).
                           
                           
                              3.   Ο οργανισμός ασχολείται με ζητήματα θεμελιωδών δικαιωμάτων στην Ένωση και στα κράτη μέλη όταν εφαρμόζουν το ενωσιακό δίκαιο, εξαιρουμένων των πράξεων ή των δραστηριοτήτων της Ένωσης ή των κρατών μελών σε σχέση με την κοινή εξωτερική πολιτική και πολιτική ασφαλείας ή στο πλαίσιο αυτής.»·
                           
                        
                     
                  
                        3)
                     
                     
                        το άρθρο 4 τροποποιείται ως εξής:
                        
                                    α)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                το στοιχείο α) αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            συλλέγει, καταγράφει, αναλύει και διαδίδει συναφείς, αντικειμενικές, αξιόπιστες και συγκρίσιμες πληροφορίες και δεδομένα καθώς και αποτελέσματα από έρευνες και παρακολουθήσεις που του γνωστοποιούνται από κράτη μέλη, θεσμικά όργανα, φορείς, υπηρεσίες και οργανισμούς της Ένωσης, ερευνητικά κέντρα, εθνικούς φορείς, μη κυβερνητικές οργανώσεις, τρίτες χώρες και διεθνείς οργανισμούς, ιδίως από αρμόδια όργανα του Συμβουλίου της Ευρώπης·»·
                                                         
                                                      
                                          
                                                ii)
                                             
                                             
                                                τα στοιχεία γ) και δ) αντικαθίστανται από το ακόλουθο κείμενο:
                                                
                                                            «γ)
                                                         
                                                         
                                                            πραγματοποιεί ή ενθαρρύνει επιστημονικές έρευνες και μελέτες, προπαρασκευαστικές μελέτες καθώς και μελέτες σκοπιμότητας, ή συνεργάζεται για την πραγματοποίησή τους, μεταξύ άλλων, εάν παρίσταται ανάγκη και εάν αυτό συνάδει με τις προτεραιότητες και το ετήσιο και το πολυετές πρόγραμμα εργασίας του, κατόπιν αιτήματος του Ευρωπαϊκού Κοινοβουλίου, του Συμβουλίου ή της Επιτροπής·
                                                         
                                                      
                                                            δ)
                                                         
                                                         
                                                            διατυπώνει και δημοσιεύει συμπεράσματα και γνώμες επί ειδικών θεμάτων για τα θεσμικά όργανα της Ένωσης και τα κράτη μέλη όταν εφαρμόζουν το ενωσιακό δίκαιο, είτε με δική του πρωτοβουλία είτε κατόπιν αιτήματος του Ευρωπαϊκού Κοινοβουλίου, του Συμβουλίου ή της Επιτροπής·»·
                                                         
                                                      
                                          
                              
                                    β)
                                 
                                 
                                    η παράγραφος 2 αντικαθίσταται από το ακόλουθο κείμενο:
                                    
                                       «2.   Τα συμπεράσματα, οι γνώμες και οι εκθέσεις που αναφέρονται στην παράγραφο 1 μπορούν να αφορούν προτάσεις από την Επιτροπή βάσει του άρθρου 293 της Συνθήκης για τη λειτουργία της Ευρωπαϊκής Ένωσης (ΣΛΕΕ) ή θέσεις που έλαβαν τα θεσμικά όργανα κατά τη διάρκεια νομοθετικών διαδικασιών μόνο εάν έχει υπάρξει αίτημα από το αντίστοιχο θεσμικό όργανο σύμφωνα με την παράγραφο 1 στοιχείο δ). Δεν ασχολούνται με τη νομιμότητα των πράξεων κατά την έννοια του άρθρου 263 ΣΛΕΕ ή με το ερώτημα εάν ένα κράτος μέλος έχει παραβεί υποχρέωση βάσει των Συνθηκών υπό την έννοια του άρθρου 258 ΣΛΕΕ.»·
                                    
                                 
                              
                                    γ)
                                 
                                 
                                    προστίθενται οι ακόλουθες παράγραφοι:
                                    
                                       «3.   Πριν από την έγκριση της έκθεσης που αναφέρεται στην παράγραφο 1 στοιχείο ε), ζητείται η γνώμη της Επιστημονικής Επιτροπής·
                                    
                                    
                                       4.   Ο οργανισμός υποβάλλει τις εκθέσεις που αναφέρονται στην παράγραφο 1 στοιχεία ε) και ζ), το αργότερο έως τις 15 Ιουνίου κάθε έτους, στο Ευρωπαϊκό Κοινοβούλιο, το Συμβούλιο, την Επιτροπή, το Ελεγκτικό Συνέδριο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.»·
                                    
                                 
                              
                  
                        4)
                     
                     
                        το άρθρο 5 αντικαθίσταται από το ακόλουθο κείμενο:
                        
                           «Άρθρο 5
                           Τομείς δραστηριότητας
                           Ο οργανισμός ασκεί τα καθήκοντά του βάσει του ετήσιου και του πολυετούς προγράμματος εργασίας του, τα οποία συνάδουν με τους διαθέσιμους δημοσιονομικούς και ανθρώπινους πόρους. Αυτό ισχύει με την επιφύλαξη των απαντήσεων του οργανισμού σε αιτήματα του Ευρωπαϊκού Κοινοβουλίου, του Συμβουλίου ή της Επιτροπής βάσει του άρθρου 4 παράγραφος 1 στοιχεία γ) και δ) εκτός των τομέων που ορίζονται από το ετήσιο και το πολυετές πρόγραμμα εργασίας, εάν το επιτρέπουν οι δημοσιονομικοί και ανθρώπινοι πόροι του.»·
                        
                     
                  
                        5)
                     
                     
                        προστίθεται το ακόλουθο άρθρο 5α:
                        
                           «Άρθρο 5α
                           Ετήσιος και πολυετής προγραμματισμός
                           
                              1.   Κάθε έτος, ο διευθυντής καταρτίζει σχέδιο εγγράφου προγραμματισμού, το οποίο περιέχει ιδίως το ετήσιο και το πολυετές πρόγραμμα εργασίας, σύμφωνα με το άρθρο 32 του κατ’ εξουσιοδότηση κανονισμού (ΕΕ) 2019/715 της Επιτροπής (*1).
                           
                           
                              2.   Ο διευθυντής υποβάλλει το σχέδιο εγγράφου προγραμματισμού στο Διοικητικό Συμβούλιο. Ο διευθυντής υποβάλλει το σχέδιο εγγράφου προγραμματισμού, ως έχει μετά τη σύμφωνη γνώμη του Διοικητικού Συμβουλίου, στο Ευρωπαϊκό Κοινοβούλιο, το Συμβούλιο και την Επιτροπή το αργότερο έως τις 31 Ιανουαρίου κάθε έτους. Στο Συμβούλιο, το αρμόδιο προπαρασκευαστικό όργανο εξετάζει το σχέδιο πολυετούς προγράμματος εργασίας, μπορεί δε να καλέσει τον οργανισμό να παρουσιάσει το εν λόγω σχέδιο.
                           
                           
                              3.   Προκειμένου τα οικεία κράτη μέλη και η Επιστημονική Επιτροπή να έχουν τη δυνατότητα να γνωμοδοτούν επί του σχεδίου εγγράφου προγραμματισμού, ο διευθυντής υποβάλλει επίσης το σχέδιο στους εθνικούς αξιωματικούς συνδέσμους που αναφέρονται στο άρθρο 8 παράγραφος 1 και στην Επιστημονική Επιτροπή το αργότερο έως τις 31 Ιανουαρίου κάθε έτους.
                           
                           
                              4.   Με βάση τα αποτελέσματα της συζήτησης στο πλαίσιο του αρμόδιου προπαρασκευαστικού οργάνου του Συμβουλίου και τις γνώμες της Επιτροπής, των κρατών μελών και της Επιστημονικής Επιτροπής, ο διευθυντής υποβάλλει το σχέδιο εγγράφου προγραμματισμού στο Διοικητικό Συμβούλιο προς έγκριση. Ο διευθυντής υποβάλλει το εγκεκριμένο έγγραφο προγραμματισμού στο Ευρωπαϊκό Κοινοβούλιο, το Συμβούλιο, την Επιτροπή και τους εθνικούς αξιωματικούς συνδέσμους που αναφέρονται στο άρθρο 8 παράγραφος 1.
                           
                        
                        
                           (*1)  Κατ' εξουσιοδότηση κανονισμός (ΕΕ) 2019/715 της Επιτροπής, της 18ης Δεκεμβρίου 2018, για τη θέσπιση του δημοσιονομικού κανονισμού-πλαισίου για τους οργανισμούς που δημιουργούνται δυνάμει της ΣΛΕΕ και της Συνθήκης Ευρατόμ και αναφέρονται στο άρθρο 70 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (ΕΕ L 122 της 10.5.2019, σ. 1).»·"
                        
                     
                  
                        6)
                     
                     
                        στο άρθρο 6 παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    τα θεσμικά όργανα, τους φορείς, τις υπηρεσίες και τους οργανισμούς της Ένωσης καθώς και από φορείς, υπηρεσίες και οργανισμούς των κρατών μελών·»·
                                 
                              
                  
                        7)
                     
                     
                        το άρθρο 7 αντικαθίσταται από το ακόλουθο κείμενο:
                        
                           «Άρθρο 7
                           Σχέσεις με συναφείς φορείς, υπηρεσίες και οργανισμούς της Ένωσης
                           Ο οργανισμός εξασφαλίζει τον δέοντα συντονισμό με όλους τους συναφείς φορείς, οργανισμούς και υπηρεσίες της Ένωσης. Οι όροι της συνεργασίας θεσπίζονται σε μνημόνιο συνεννόησης, όπου κρίνεται σκόπιμο.»·
                        
                     
                  
                        8)
                     
                     
                        το άρθρο 8 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Κάθε κράτος μέλος διορίζει δημόσιο υπάλληλο ως εθνικό αξιωματικό σύνδεσμο.
                                       Ο εθνικός αξιωματικός σύνδεσμος αποτελεί το κύριο σημείο επαφής για τον οργανισμό στο κράτος μέλος.
                                       Ο οργανισμός και οι εθνικοί αξιωματικοί σύνδεσμοι συνεργάζονται στενά και με πνεύμα αμοιβαιότητας.
                                       Ο οργανισμός κοινοποιεί στους εθνικούς αξιωματικούς συνδέσμους όλα τα έγγραφα που καταρτίζονται σύμφωνα με το άρθρο 4 παράγραφος 1.»·
                                    
                                 
                              
                                    β)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                       «3.   Οι διοικητικές λεπτομέρειες της συνεργασίας βάσει της παραγράφου 2 συνάδουν με το ενωσιακό δίκαιο και εγκρίνονται από το Διοικητικό Συμβούλιο βάσει του σχεδίου που υποβάλλεται από τον διευθυντή μετά την έκδοση γνώμης από την Επιτροπή. Όταν η Επιτροπή δεν συμφωνεί με τις εν λόγω λεπτομέρειες, το Διοικητικό Συμβούλιο τις εξετάζει εκ νέου και τις εγκρίνει, με τροπολογίες όπου παρίσταται ανάγκη, με πλειοψηφία των δύο τρίτων όλων των μελών του.»·
                                    
                                 
                              
                  
                        9)
                     
                     
                        το άρθρο 9 αντικαθίσταται από το ακόλουθο κείμενο:
                        
                           «Άρθρο 9
                           Συνεργασία με το Συμβούλιο της Ευρώπης
                           Ο οργανισμός, προκειμένου να αποφεύγονται οι επικαλύψεις και να εξασφαλίζονται η συμπληρωματικότητα και η προστιθέμενη αξία, συντονίζει τις δραστηριότητές του με εκείνες του Συμβουλίου της Ευρώπης, ιδίως όσον αφορά το ετήσιο και το πολυετές πρόγραμμα εργασίας του και τη συνεργασία με την κοινωνία των πολιτών σύμφωνα με το άρθρο 10.
                           Προς τον σκοπό αυτό, η Ένωση, σύμφωνα με τη διαδικασία που προβλέπεται στο άρθρο 218 ΣΛΕΕ, συνάπτει συμφωνία με το Συμβούλιο της Ευρώπης για να καθιερωθεί στενή συνεργασία μεταξύ του Συμβουλίου της Ευρώπης και του οργανισμού. Η συμφωνία αυτή περιλαμβάνει τον διορισμό ανεξάρτητου προσώπου από το Συμβούλιο της Ευρώπης ως μέλους του Διοικητικού Συμβουλίου και του Εκτελεστικού Γραφείου του οργανισμού, σύμφωνα με τα άρθρα 12 και 13.»·
                        
                     
                  
                        10)
                     
                     
                        στο άρθρο 10 παράγραφος 4, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    να υποβάλλει στο Διοικητικό Συμβούλιο συστάσεις σχετικά με το ετήσιο και το πολυετές πρόγραμμα εργασίας που εγκρίνονται σύμφωνα με το άρθρο 5α·»·
                                 
                              
                  
                        11)
                     
                     
                        το άρθρο 12 τροποποιείται ως εξής:
                        
                                    α)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                η εισαγωγικό μέρος αντικαθίσταται από το ακόλουθο κείμενο:
                                                
                                                   «1.   Το Διοικητικό Συμβούλιο απαρτίζεται από πρόσωπα με άρτιες γνώσεις στον τομέα των θεμελιωδών δικαιωμάτων και με κατάλληλη πείρα στη διοίκηση οργανισμών του δημόσιου ή του ιδιωτικού τομέα, συμπεριλαμβανομένων δεξιοτήτων σε θέματα διαχείρισης και προϋπολογισμού, ως εξής:»·
                                                
                                             
                                          
                                                ii)
                                             
                                             
                                                προστίθεται το ακόλουθο εδάφιο:
                                                «Τα κράτη μέλη, η Επιτροπή και το Συμβούλιο της Ευρώπης επιδιώκουν την επίτευξη ίσης εκπροσώπησης των γυναικών και των ανδρών στο Διοικητικό Συμβούλιο.»·
                                             
                                          
                              
                                    β)
                                 
                                 
                                    οι παράγραφοι 3, 4 και 5 αντικαθίστανται από το ακόλουθο κείμενο:
                                    
                                       «3.   Η θητεία των μελών και αναπληρωματικών μελών του Διοικητικού Συμβουλίου είναι πενταετής. Πρώην μέλος ή αναπληρωματικό μέλος μπορεί να διοριστεί εκ νέου για μία επιπλέον, μη συναπτή θητεία.
                                    
                                    
                                       4.   Πέρα από την κανονική αντικατάσταση ή την περίπτωση θανάτου, η θητεία του μέλους ή του αναπληρωματικού μέλους λήγει μόνο λόγω παραίτησης. Ωστόσο, όταν μέλος ή αναπληρωματικό μέλος δεν πληροί πλέον τα κριτήρια ανεξαρτησίας, παραιτείται πάραυτα και ενημερώνει την Επιτροπή και τον διευθυντή. Στις περιπτώσεις πέραν της κανονικής αντικατάστασης, το οικείο όργανο ή κράτος μέλος διορίζει νέο μέλος ή νέο αναπληρωματικό μέλος για το υπόλοιπο της θητείας. Το οικείο όργανο ή κράτος μέλος διορίζει επίσης νέο μέλος ή νέο αναπληρωματικό μέλος για το υπόλοιπο της θητείας εάν το Διοικητικό Συμβούλιο έχει διαπιστώσει, κατόπιν προτάσεως του ενός τρίτου των μελών του ή της Επιτροπής, ότι το εν λόγω μέλος ή αναπληρωματικό μέλος δεν πληροί πλέον τα κριτήρια ανεξαρτησίας. Σε περίπτωση που το υπόλοιπο της θητείας είναι λιγότερο από δύο έτη, η θητεία του νέου μέλους ή αναπληρωματικού μέλους μπορεί να παραταθεί για πλήρη θητεία πέντε ετών.
                                    
                                    
                                       5.   Το Διοικητικό Συμβούλιο εκλέγει τον πρόεδρο και τον αντιπρόεδρό του και τα άλλα δύο μέλη του Εκτελεστικού Γραφείου που αναφέρεται στο άρθρο 13 παράγραφος 1 μεταξύ των μελών του που έχουν διορισθεί σύμφωνα με την παράγραφο 1 στοιχείο α) του παρόντος άρθρου για θητεία δυόμισι ετών, που μπορεί να ανανεωθεί άπαξ.
                                       Ο πρόεδρος και ο αντιπρόεδρος του Διοικητικού Συμβουλίου εκλέγονται με πλειοψηφία των δύο τρίτων των μελών του Διοικητικού Συμβουλίου που αναφέρονται στην παράγραφο 1 στοιχεία α) και γ) του παρόντος άρθρου. Τα άλλα δύο μέλη του Εκτελεστικού Γραφείου που αναφέρεται στο άρθρο 13 παράγραφος 1 εκλέγονται με πλειοψηφία των μελών του Διοικητικού Συμβουλίου που αναφέρονται στην παράγραφο 1 στοιχεία α) και γ) του παρόντος άρθρου.»·
                                    
                                 
                              
                                    γ)
                                 
                                 
                                    η παράγραφος 6 τροποποιείται ως εξής:
                                    
                                                i)
                                             
                                             
                                                τα στοιχεία α) και β) αντικαθίστανται από το ακόλουθο κείμενο:
                                                
                                                            «α)
                                                         
                                                         
                                                            εγκρίνει το ετήσιο και το πολυετές πρόγραμμα εργασίας του οργανισμού·
                                                         
                                                      
                                                            β)
                                                         
                                                         
                                                            εγκρίνει τις ετήσιες εκθέσεις που αναφέρονται στο άρθρο 4 παράγραφος 1 στοιχεία ε) και ζ), συγκρίνοντας, ιδίως στη δεύτερη έκθεση, τα αποτελέσματα που έχουν επιτευχθεί με τους στόχους του ετήσιου και του πολυετούς προγράμματος εργασίας·»·
                                                         
                                                      
                                          
                                                ii)
                                             
                                             
                                                το στοιχείο ε) αντικαθίσταται από το ακόλουθο κείμενο:
                                                
                                                            «ε)
                                                         
                                                         
                                                            σύμφωνα με τις παραγράφους 7α και 7β του παρόντος άρθρου, ασκεί, όσον αφορά το προσωπικό του οργανισμού, τις εξουσίες που ανατίθενται από τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης (“κανονισμός υπηρεσιακής κατάστασης”) και από το καθεστώς που εφαρμόζεται στο λοιπό προσωπικό της Ευρωπαϊκής Ένωσης (“καθεστώς που εφαρμόζεται στο λοιπό προσωπικό”), που καθορίζεται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (*2) στην αρμόδια για τους διορισμούς αρχή και την αρμόδια για τη σύναψη συμβάσεων αρχή (“εξουσίες της αρμόδιας για τους διορισμούς αρχής”)·
                                                         
                                                      
                                                   (*2)  ΕΕ L 56 της 4.3.1968, σ. 1»·"
                        
                                             
                                          
                                                iii)
                                             
                                             
                                                το στοιχείο θ) αντικαθίσταται από το ακόλουθο κείμενο:
                                                
                                                            «θ)
                                                         
                                                         
                                                            θεσπίζει τους εκτελεστικούς κανόνες για την εφαρμογή του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό, σύμφωνα με το άρθρο 110 παράγραφος 2 του κανονισμού υπηρεσιακής κατάστασης·»·
                                                         
                                                      
                                          
                                                iv)
                                             
                                             
                                                προστίθενται τα ακόλουθα στοιχεία:
                                                
                                                            «ιγ)
                                                         
                                                         
                                                            εγκρίνει στρατηγική ασφάλειας, συμπεριλαμβανομένων κανόνων για την ανταλλαγή διαβαθμισμένων πληροφοριών ΕΕ·
                                                         
                                                      
                                                            ιδ)
                                                         
                                                         
                                                            εγκρίνει κανόνες για την πρόληψη και τη διαχείριση των συγκρούσεων συμφερόντων όσον αφορά τα μέλη του, καθώς και τα μέλη της Επιστημονικής Επιτροπής·
                                                         
                                                      
                                                            ιε)
                                                         
                                                         
                                                            εγκρίνει και επικαιροποιεί τακτικά τη στρατηγική επικοινωνίας που αναφέρεται στο άρθρο 4 παράγραφος 1 στοιχείο η).»·
                                                         
                                                      
                                          
                              
                                    δ)
                                 
                                 
                                    προστίθενται οι ακόλουθες παράγραφοι:
                                    
                                       «7α.   Το Διοικητικό Συμβούλιο εκδίδει, σύμφωνα με το άρθρο 110 παράγραφος 2 του κανονισμού υπηρεσιακής κατάστασης, απόφαση με βάση το άρθρο 2 παράγραφος 1 του κανονισμού υπηρεσιακής κατάστασης και το άρθρο 6 του καθεστώτος που εφαρμόζεται στο λοιπό προσωπικό, για τη μεταβίβαση των σχετικών εξουσιών της αρμόδιας για τους διορισμούς αρχής στον διευθυντή, καθώς και για τον καθορισμό των όρων υπό τους οποίους η εν λόγω μεταβίβαση εξουσιών μπορεί να ανασταλεί. Ο διευθυντής εξουσιοδοτείται να μεταβιβάζει περαιτέρω τις εξουσίες αυτές.
                                    
                                    
                                       7β.   Αν εξαιρετικές περιστάσεις το επιβάλλουν, το Διοικητικό Συμβούλιο μπορεί, με απόφασή του, να αναστείλει προσωρινά τη μεταβίβαση των εξουσιών της αρμόδιας για τους διορισμούς αρχής στον διευθυντή και των εξουσιών που ο διευθυντής μεταβίβασε περαιτέρω, και να τις ασκήσει το ίδιο ή να τις μεταβιβάσει σε κάποιο από τα μέλη του ή σε άλλο μέλος του προσωπικού πέραν του διευθυντή.»·
                                    
                                 
                              
                                    ε)
                                 
                                 
                                    οι παράγραφοι 8, 9 και 10 αντικαθίστανται από το ακόλουθο κείμενο:
                                    
                                       «8.   Κατά γενικό κανόνα, το Διοικητικό Συμβούλιο αποφασίζει με πλειοψηφία όλων των μελών.
                                       Όταν πρόκειται για τις αποφάσεις που αναφέρονται στην παράγραφο 6 στοιχεία α) έως ε), ζ), ια) και ιβ), το Διοικητικό Συμβούλιο αποφασίζει με πλειοψηφία των δύο τρίτων όλων των μελών.
                                       Όταν πρόκειται για τις αποφάσεις που αναφέρονται στο άρθρο 25 παράγραφος 2, το Διοικητικό Συμβούλιο αποφασίζει ομόφωνα.
                                       Κάθε μέλος του Διοικητικού Συμβουλίου ή, σε περίπτωση απουσίας του, ο αναπληρωτής του διαθέτει μία ψήφο. Σε περίπτωση ισοψηφίας, υπερισχύει η ψήφος του προέδρου.
                                       Το πρόσωπο που έχει διοριστεί από το Συμβούλιο της Ευρώπης μπορεί να ψηφίζει μόνο στις αποφάσεις που αναφέρονται στην παράγραφο 6 στοιχεία α), β) και ια).
                                    
                                    
                                       9.   Ο πρόεδρος συγκαλεί το Διοικητικό Συμβούλιο δύο φορές κατ’ έτος, με την επιφύλαξη έκτακτων συνεδριάσεων. Ο πρόεδρος συγκαλεί έκτακτες συνεδριάσεις με δική του πρωτοβουλία ή κατόπιν αιτήματος της Επιτροπής ή του ενός τρίτου τουλάχιστον των μελών του Διοικητικού Συμβουλίου.
                                    
                                    
                                       10.   Ο πρόεδρος ή ο αντιπρόεδρος της Επιστημονικής Επιτροπής και ο διευθυντής του Ευρωπαϊκού Ινστιτούτου για την Ισότητα των Φύλων μπορούν να παρίστανται στις συνεδριάσεις του Διοικητικού Συμβουλίου ως παρατηρητές. Οι διευθυντές άλλων συναφών οργανισμών και φορέων της Ένωσης καθώς και των άλλων διεθνών φορέων που αναφέρονται στα άρθρα 8 και 9 μπορούν να παρίστανται επίσης ως παρατηρητές κατόπιν προσκλήσεως του Εκτελεστικού Γραφείου.»·
                                    
                                 
                              
                  
                        12)
                     
                     
                        το άρθρο 13 αντικαθίσταται από το ακόλουθο κείμενο:
                        
                           «Άρθρο 13
                           Εκτελεστικό Γραφείο
                           
                              1.   Το Διοικητικό Συμβούλιο επικουρείται από Εκτελεστικό Γραφείο. Το Εκτελεστικό Γραφείο εποπτεύει τις αναγκαίες προπαρασκευαστικές εργασίες για τις αποφάσεις προς λήψη από το Διοικητικό Συμβούλιο, ιδίως δε ελέγχει ζητήματα που σχετίζονται με τον προϋπολογισμό και τους ανθρώπινους πόρους.
                           
                           
                              2.   Επίσης, το Εκτελεστικό Γραφείο:
                              
                                          α)
                                       
                                       
                                          εξετάζει το έγγραφο προγραμματισμού του οργανισμού που αναφέρεται στο άρθρο 5α, με βάση σχέδιο που έχει καταρτίσει ο διευθυντής, και το υποβάλλει στο Διοικητικό Συμβούλιο προς έγκριση·
                                       
                                    
                                          β)
                                       
                                       
                                          εξετάζει το σχέδιο ετήσιου προϋπολογισμού του οργανισμού και το υποβάλλει στο Διοικητικό Συμβούλιο προς έγκριση·
                                       
                                    
                                          γ)
                                       
                                       
                                          εξετάζει το σχέδιο ετήσιας έκθεσης για τις δραστηριότητες του οργανισμού και το υποβάλλει στο Διοικητικό Συμβούλιο προς έγκριση·
                                       
                                    
                                          δ)
                                       
                                       
                                          εγκρίνει στρατηγική του οργανισμού για την καταπολέμηση της απάτης αναλογική προς τους κινδύνους απάτης, λαμβάνοντας υπόψη το κόστος και τα οφέλη των προς εφαρμογή μέτρων και έχοντας ως βάση σχέδιο που καταρτίζεται από τον διευθυντή·
                                       
                                    
                                          ε)
                                       
                                       
                                          εξασφαλίζει τη δέουσα συνέχεια στα πορίσματα και στις συστάσεις που απορρέουν από τις εσωτερικές ή εξωτερικές εκθέσεις ελέγχου και αξιολογήσεις, καθώς και από έρευνες της Ευρωπαϊκής Υπηρεσίας Καταπολέμησης της Απάτης (OLAF) ή της Ευρωπαϊκής Εισαγγελίας·
                                       
                                    
                                          στ)
                                       
                                       
                                          χωρίς να θίγονται οι αρμοδιότητες του διευθυντή που ορίζονται στο άρθρο 15 παράγραφος 4, τον επικουρεί και τον συμβουλεύει στην υλοποίηση των αποφάσεων του Διοικητικού Συμβουλίου, ώστε να ενισχύεται η εποπτεία της διοικητικής και της δημοσιονομικής διαχείρισης.
                                       
                                    
                           
                              3.   Αν συντρέχει ανάγκη, για λόγους επείγοντος, το Εκτελεστικό Γραφείο μπορεί να λαμβάνει προσωρινές αποφάσεις εξ ονόματος του Διοικητικού Συμβουλίου, συμπεριλαμβανομένων αποφάσεων για την αναστολή της μεταβίβασης των εξουσιών της αρμόδιας για τους διορισμούς αρχής σύμφωνα με τους όρους που αναφέρονται στο άρθρο 12 παράγραφοι 7α και 7β, καθώς και αποφάσεων για θέματα προϋπολογισμού.
                           
                           
                              4.   Το Εκτελεστικό Γραφείο απαρτίζεται από τον πρόεδρο και τον αντιπρόεδρο του Διοικητικού Συμβουλίου, δύο άλλα μέλη του Διοικητικού Συμβουλίου που έχουν εκλεγεί από το Διοικητικό Συμβούλιο σύμφωνα με το άρθρο 12 παράγραφος 5 και έναν από τους αντιπροσώπους της Επιτροπής στο Διοικητικό Συμβούλιο.
                              Το πρόσωπο που διορίζεται από το Συμβούλιο της Ευρώπης στο Διοικητικό Συμβούλιο μπορεί να συμμετέχει στις συνεδριάσεις του Εκτελεστικού Γραφείου.
                           
                           
                              5.   Το Εκτελεστικό Γραφείο συγκαλείται από τον πρόεδρο. Μπορεί επίσης να συγκληθεί κατόπιν αιτήματος ενός από τα μέλη του. Αποφασίζει με πλειοψηφία των παρόντων μελών του. Το πρόσωπο που διορίζεται από το Συμβούλιο της Ευρώπης μπορεί να ψηφίζει επί θεμάτων που σχετίζονται με τις αποφάσεις στις οποίες το εν λόγω πρόσωπο έχει δικαίωμα ψήφου στο Διοικητικό Συμβούλιο σύμφωνα με το άρθρο 12 παράγραφος 8.
                           
                           
                              6.   Ο διευθυντής λαμβάνει μέρος στις συνεδριάσεις του Εκτελεστικού Γραφείου χωρίς δικαίωμα ψήφου.»·
                           
                        
                     
                  
                        13)
                     
                     
                        το άρθρο 14 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Η Επιστημονική Επιτροπή απαρτίζεται από 11 ανεξάρτητες προσωπικότητες που διαθέτουν υψηλού επιπέδου προσόντα στον τομέα των θεμελιωδών δικαιωμάτων και κατάλληλες ικανότητες όσον αφορά τις μεθοδολογίες επιστημονικής ποιότητας και έρευνας. Το Διοικητικό Συμβούλιο διορίζει τα 11 μέλη και εγκρίνει εφεδρικό κατάλογο επιλεγέντων κατά σειρά επιτυχίας έπειτα από διαφανή διαδικασία πρόσκλησης για την υποβολή υποψηφιοτήτων και επιλογής, αφού ζητήσει τη γνώμη της αρμόδιας επιτροπής του Ευρωπαϊκού Κοινοβουλίου. Το Διοικητικό Συμβούλιο διασφαλίζει την ίση γεωγραφική εκπροσώπηση και επιδιώκει την ίση εκπροσώπηση γυναικών και ανδρών στην Επιστημονική Επιτροπή. Τα μέλη του Διοικητικού Συμβουλίου δεν συμμετέχουν στην Επιστημονική Επιτροπή. Ο εσωτερικός κανονισμός που αναφέρεται στο άρθρο 12 παράγραφος 6 στοιχείο ζ) διευκρινίζει τους όρους του διορισμού των μελών της Επιστημονικής Επιτροπής.»·
                                    
                                 
                              
                                    β)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                       «3.   Τα μέλη της Επιστημονικής Επιτροπής είναι ανεξάρτητα. Μπορούν να αντικαθίστανται μόνον κατ’ αίτησή τους ή σε περίπτωση μόνιμης αδυναμίας εκπλήρωσης των καθηκόντων τους. Ωστόσο, όταν ένα μέλος δεν πληροί πλέον τα κριτήρια ανεξαρτησίας, παραιτείται πάραυτα και ενημερώνει την Επιτροπή και τον διευθυντή. Εξάλλου, το Διοικητικό Συμβούλιο μπορεί να διαπιστώνει, βάσει πρότασης του ενός τρίτου των μελών του ή της Επιτροπής, την έλλειψη ανεξαρτησίας συγκεκριμένου προσώπου και να ανακαλεί το διορισμό του. Το Διοικητικό Συμβούλιο διορίζει το πρώτο κατά σειρά κατάταξης διαθέσιμο πρόσωπο από τον εφεδρικό κατάλογο για το υπόλοιπο της θητείας. Εάν το υπόλοιπο της θητείας είναι μικρότερο των δύο ετών, η θητεία του νέου μέλους είναι δυνατόν να παραταθεί για πλήρη θητεία πέντε ετών. Ο κατάλογος των μελών της Επιστημονικής Επιτροπής δημοσιεύεται και ενημερώνεται από τον οργανισμό στον ιστοχώρο του.»·
                                    
                                 
                              
                                    γ)
                                 
                                 
                                    στην παράγραφο 5 προστίθεται το ακόλουθο εδάφιο:
                                    «H Επιστημονική Επιτροπή συμβουλεύει ιδίως τον διευθυντή και τον οργανισμό όσον αφορά τη μεθοδολογία επιστημονικής έρευνας που εφαρμόζεται στο έργο του οργανισμού.»·
                                 
                              
                  
                        14)
                     
                     
                        το άρθρο 15 τροποποιείται ως εξής:
                        
                                    α)
                                 
                                 
                                    οι παράγραφοι 3 και 4 αντικαθίστανται από το ακόλουθο κείμενο:
                                    
                                       «3.   Η θητεία του διευθυντή είναι πενταετής.
                                       Κατά τη διάρκεια των 12 μηνών πριν από το τέλος της εν λόγω πενταετούς περιόδου, η Επιτροπή προβαίνει σε αξιολόγηση, προκειμένου να εκτιμήσει ειδικότερα:
                                       
                                                   α)
                                                
                                                
                                                   τις επιδόσεις του διευθυντή·
                                                
                                             
                                                   β)
                                                
                                                
                                                   τα καθήκοντα και τις απαιτήσεις του οργανισμού τα ερχόμενα έτη.
                                                
                                             Το Διοικητικό Συμβούλιο, ενεργώντας βάσει πρότασης της Επιτροπής και λαμβάνοντας υπόψη την αξιολόγηση, μπορεί να παρατείνει τη θητεία του διευθυντή άπαξ για πέντε το πολύ έτη.
                                       Το Διοικητικό Συμβούλιο ενημερώνει το Ευρωπαϊκό Κοινοβούλιο και το Συμβούλιο για την πρόθεσή του να παρατείνει τη θητεία του διευθυντή. Εντός ενός μηνός προτού το Διοικητικό Συμβούλιο αποφασίσει τυπικά την παράταση της εν λόγω θητείας, μπορεί να ζητηθεί από τον διευθυντή να προβεί σε δήλωση ενώπιον της αρμόδιας επιτροπής του Ευρωπαϊκού Κοινοβουλίου και να απαντήσει σε ερωτήσεις των μελών της.
                                       Εάν η θητεία του δεν παραταθεί, ο διευθυντής παραμένει εν ενεργεία έως ότου διοριστεί ο διάδοχός του.
                                    
                                    
                                       4.   Ο διευθυντής είναι αρμόδιος για τα εξής:
                                       
                                                   α)
                                                
                                                
                                                   την εκτέλεση των καθηκόντων που αναφέρονται στο άρθρο 4 και ιδίως την κατάρτιση και δημοσίευση των εγγράφων που εκπονούνται σύμφωνα με το άρθρο 4 παράγραφος 1 στοιχεία α) έως η) σε συνεργασία με την Επιστημονική Επιτροπή·
                                                
                                             
                                                   β)
                                                
                                                
                                                   την κατάρτιση και την υλοποίηση του εγγράφου προγραμματισμού του οργανισμού που αναφέρεται στο άρθρο 5α·
                                                
                                             
                                                   γ)
                                                
                                                
                                                   τα θέματα που αφορούν την τρέχουσα διαχείριση·
                                                
                                             
                                                   δ)
                                                
                                                
                                                   την υλοποίηση των αποφάσεων που λαμβάνονται από το Διοικητικό Συμβούλιο·
                                                
                                             
                                                   ε)
                                                
                                                
                                                   την εκτέλεση του προϋπολογισμού του οργανισμού, σύμφωνα με το άρθρο 21·
                                                
                                             
                                                   στ)
                                                
                                                
                                                   την εφαρμογή αποτελεσματικών διαδικασιών παρακολούθησης και αξιολόγησης των επιδόσεων του οργανισμού σε σχέση με τους στόχους του, σύμφωνα με επαγγελματικώς αναγνωρισμένα πρότυπα και δείκτες επιδόσεων·
                                                
                                             
                                                   ζ)
                                                
                                                
                                                   την κατάρτιση σχεδίου δράσης για τη συνέχεια που πρέπει να δίνεται στα συμπεράσματα των εκ των υστέρων αξιολογήσεων για την εκτίμηση των επιδόσεων των προγραμμάτων και των δραστηριοτήτων που συνεπάγονται σημαντικές δαπάνες, σύμφωνα με το άρθρο 29 του κατ’ εξουσιοδότηση κανονισμού (ΕΕ) 2019/715·
                                                
                                             
                                                   η)
                                                
                                                
                                                   την υποβολή εκθέσεων στο Διοικητικό Συμβούλιο ετησίως σχετικά με τα αποτελέσματα του συστήματος παρακολούθησης και αξιολόγησης·
                                                
                                             
                                                   θ)
                                                
                                                
                                                   την κατάρτιση στρατηγικής του οργανισμού για την καταπολέμηση της απάτης και την υποβολή της στο Εκτελεστικό Γραφείο προς έγκριση·
                                                
                                             
                                                   ι)
                                                
                                                
                                                   την κατάρτιση σχεδίου δράσης για τη συνέχεια που πρέπει να δίνεται στα συμπεράσματα των εσωτερικών ή εξωτερικών εκθέσεων ελέγχου και αξιολογήσεων, καθώς και των ερευνών της OLAF, και την υποβολή εκθέσεων προόδου στην Επιτροπή και στο Διοικητικό Συμβούλιο·
                                                
                                             
                                                   ια)
                                                
                                                
                                                   τη συνεργασία με τους εθνικούς αξιωματικούς συνδέσμους·
                                                
                                             
                                                   ιβ)
                                                
                                                
                                                   τη συνεργασία με την κοινωνία των πολιτών, συμπεριλαμβανομένου του συντονισμού της Πλατφόρμας θεμελιωδών δικαιωμάτων σύμφωνα με το άρθρο 10.»·
                                                
                                             
                                 
                              
                                    β)
                                 
                                 
                                    η παράγραφος 7 αντικαθίσταται από το ακόλουθο κείμενο:
                                    
                                       «7.   Ο διευθυντής μπορεί να απολυθεί πριν από τη λήξη της θητείας του με απόφαση του Διοικητικού Συμβουλίου που λαμβάνεται βάσει πρότασης δύο τρίτων των μελών του ή της Επιτροπής, σε περίπτωση παραπτώματος, μη ικανοποιητικών επιδόσεων ή επανειλημμένων ή σοβαρών παρατυπιών.»·
                                    
                                 
                              
                  
                        15)
                     
                     
                        στο άρθρο 17, η παράγραφος 3 αντικαθίσταται από το ακόλουθο κείμενο:
                        
                           «3.   Για τις αποφάσεις που λαμβάνει ο οργανισμός δυνάμει του άρθρου 8 του κανονισμού (ΕΚ) αριθ. 1049/2001 μπορεί υποβληθεί καταγγελία στον Διαμεσολαβητή ή να ασκηθεί προσφυγή ενώπιον του Δικαστηρίου της Ευρωπαϊκής Ένωσης (Δικαστήριο), όπως προβλέπεται στα άρθρα 228 και 263 ΣΛΕΕ αντίστοιχα.»·
                        
                     
                  
                        16)
                     
                     
                        το άρθρο 19 αντικαθίσταται από το ακόλουθο κείμενο:
                        
                           «Άρθρο 19
                           Επανεξέταση από τον Διαμεσολαβητή
                           Οι δραστηριότητες του οργανισμού υπόκεινται στην εποπτεία του Διαμεσολαβητή σύμφωνα με το άρθρο 228 ΣΛΕΕ.»·
                        
                     
                  
                        17)
                     
                     
                        το άρθρο 20 τροποποιείται ως εξής:
                        
                                    α)
                                 
                                 
                                    στην παράγραφο 3, το πρώτο εδάφιο αντικαθίσταται από το ακόλουθο κείμενο:
                                    
                                       «3.   Τα έσοδα του οργανισμού αποτελούνται, με την επιφύλαξη άλλων πόρων, από ενωσιακή επιδότηση, που εγγράφεται στον γενικό προϋπολογισμό της Ένωσης (τμήμα Επιτροπή).»·
                                    
                                 
                              
                                    β)
                                 
                                 
                                    η παράγραφος 7 αντικαθίσταται από το ακόλουθο κείμενο:
                                    
                                       «7.   Βάσει της κατάστασης προβλέψεων, η Επιτροπή εγγράφει στο προσχέδιο του γενικού προϋπολογισμού της Ένωσης τις προβλέψεις που κρίνει αναγκαίες όσον αφορά τον πίνακα προσωπικού και το ύψος της επιδότησης από τον γενικό προϋπολογισμό, το οποίο και καταθέτει στην αρμόδια για τον προϋπολογισμό αρχή σύμφωνα με το άρθρο 314 ΣΛΕΕ.»·
                                    
                                 
                              
                  
                        18)
                     
                     
                        το άρθρο 24 αντικαθίσταται από το ακόλουθο κείμενο:
                        
                           «Άρθρο 24
                           Προσωπικό
                           
                              1.   Στο προσωπικό και τον διευθυντή του οργανισμού εφαρμόζονται ο κανονισμός υπηρεσιακής κατάστασης και το καθεστώς που εφαρμόζεται στο λοιπό προσωπικό καθώς και οι ρυθμίσεις που θεσπίζονται με κοινή συμφωνία των θεσμικών οργάνων της Ένωσης για την εφαρμογή του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό.
                           
                           
                              2.   Το Διοικητικό Συμβούλιο μπορεί να εγκρίνει διατάξεις που να επιτρέπουν σε εθνικούς εμπειρογνώμονες από τα κράτη μέλη να απασχολούνται με απόσπαση στον οργανισμό.»·
                           
                        
                     
                  
                        19)
                     
                     
                        το άρθρο 26 αντικαθίσταται από το ακόλουθο κείμενο:
                        
                           «Άρθρο 26
                           Προνόμια και ασυλίες
                           Το πρωτόκολλο αριθ. 7 για τα προνόμια και τις ασυλίες της Ευρωπαϊκής Ένωσης, που προσαρτάται στην ΣΕΕ και την ΣΛΕΕ, εφαρμόζεται στον οργανισμό.»·
                        
                     
                  
                        20)
                     
                     
                        στο άρθρο 27, η παράγραφος 3 αντικαθίσταται από το ακόλουθο κείμενο:
                        
                           «3.   Το Δικαστήριο είναι αρμόδιο επί των προσφυγών που ασκούνται κατά του οργανισμού, υπό τους όρους των άρθρων 263 και 265 ΣΛΕΕ.»·
                        
                     
                  
                        21)
                     
                     
                        στο άρθρο 28, οι παράγραφοι 2 και 3 αντικαθίστανται από το ακόλουθο κείμενο:
                        
                           «2.   Η αναφερόμενη στην παράγραφο 1 συμμετοχή και οι σχετικές λεπτομέρειες καθορίζονται με απόφαση του εκάστοτε Συμβουλίου Σύνδεσης, λαμβανομένου υπόψη του ιδιαίτερου καθεστώτος κάθε χώρας. Η απόφαση αναφέρει ιδίως τη φύση, την έκταση και τον τρόπο με τον οποίο οι εν λόγω χώρες συμμετέχουν στο έργο του οργανισμού, εντός του πλαισίου που καθορίζεται στα άρθρα 4 και 5, συμπεριλαμβανομένων διατάξεων σχετικά με τη συμμετοχή στις πρωτοβουλίες που αναλαμβάνει ο οργανισμός, τις χρηματοδοτικές συνεισφορές και το προσωπικό. Η απόφαση συνάδει προς τον παρόντα κανονισμό και προς τον κανονισμό υπηρεσιακής κατάστασης και το καθεστώς που εφαρμόζεται στο λοιπό προσωπικό. Η απόφαση προβλέπει ότι η συμμετέχουσα χώρα μπορεί να διορίσει ανεξάρτητο πρόσωπο το οποίο πληροί τα προσόντα για τα πρόσωπα που αναφέρονται στο άρθρο 12 παράγραφος 1 στοιχείο α) ως παρατηρητή στο Διοικητικό Συμβούλιο χωρίς δικαίωμα ψήφου. Με απόφαση του Συμβουλίου Σύνδεσης, ο οργανισμός μπορεί να ασχοληθεί με ζητήματα θεμελιωδών δικαιωμάτων στην αντίστοιχη χώρα εντός του πεδίου αρμοδιότητας του άρθρου 3 παράγραφος 1, στον βαθμό που απαιτείται για τη βαθμιαία ευθυγράμμιση της οικείας χώρας προς το ενωσιακό δίκαιο.
                        
                        
                           3.   Το Συμβούλιο, αποφασίζοντας ομόφωνα ύστερα από πρόταση της Επιτροπής, μπορεί να αποφασίσει να ζητήσει από χώρα με την οποία η Ένωση έχει συνάψει συμφωνία σταθεροποίησης και σύνδεσης να συμμετάσχει στον οργανισμό με το καθεστώς του παρατηρητή. Στην περίπτωση αυτή, εφαρμόζεται αναλόγως η παράγραφος 2.»·
                        
                     
                  
                        22)
                     
                     
                        το άρθρο 29 διαγράφεται·
                     
                  
                        23)
                     
                     
                        το άρθρο 30 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Αξιολογήσεις και επανεξέταση»;
                                 
                              
                                    β)
                                 
                                 
                                    οι παράγραφοι 3 και 4 αντικαθίστανται από το ακόλουθο κείμενο:
                                    
                                       «3.   Έως τις 28 Απριλίου 2027 και στη συνέχεια ανά πενταετία, η Επιτροπή εντέλλεται αξιολόγηση για την εκτίμηση, ιδίως, του αντικτύπου, της αποτελεσματικότητας και της αποδοτικότητας του οργανισμού και των πρακτικών εργασίας του. Στην αξιολόγηση συνεκτιμώνται οι απόψεις του Διοικητικού Συμβουλίου και άλλων ενδιαφερόμενων μερών, τόσο σε επίπεδο Ένωσης όσο και σε εθνικό επίπεδο.
                                    
                                    
                                       4.   Στο πλαίσιο κάθε δεύτερης αξιολόγησης όπως αναφέρεται στην παράγραφο 3 πραγματοποιείται επίσης εκτίμηση των αποτελεσμάτων που έχει επιτύχει ο οργανισμός σε σχέση με τους στόχους του, την εντολή του και τα καθήκοντά του. Η αξιολόγηση μπορεί, ιδίως, να καλύπτει την πιθανή ανάγκη να τροποποιηθεί η εντολή του οργανισμού, καθώς και τις δημοσιονομικές επιπτώσεις τέτοιων τροποποιήσεων.
                                    
                                    
                                       5.   Η Επιτροπή υποβάλλει στο Διοικητικό Συμβούλιο τα συμπεράσματα της αξιολόγησης που αναφέρεται στην παράγραφο 3. Το Διοικητικό Συμβούλιο εξετάζει τα συμπεράσματα της αξιολόγησης και υποβάλλει στην Επιτροπή τις συστάσεις που κρίνει απαραίτητες όσον αφορά την υλοποίηση αλλαγών στον οργανισμό, στις πρακτικές εργασίας του και στο πεδίο της εντολής του.
                                    
                                    
                                       6.   Η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με τα πορίσματα της αξιολόγησης που αναφέρεται στην παράγραφο 3 και τις συστάσεις του Διοικητικού Συμβουλίου που αναφέρεται στην παράγραφο 5. Τα πορίσματα της εν λόγω αξιολόγησης και οι εν λόγω συστάσεις δημοσιοποιούνται.»·
                                    
                                 
                              
                  
                        24)
                     
                     
                        το άρθρο 31 διαγράφεται.
                     
                  
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 5 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               B. LE MAIRE
            
         
         
            (1)  Έγκριση της 6ης Ιουλίου 2021 (δεν έχει ακόμη δημοσιευθεί στην Επίσημη Εφημερίδα).
         
            (2)  Κανονισμός (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (ΕΕ L 53 της 22.2.2007, σ. 1).
         
            (3)  Κατ’ εξουσιοδότηση κανονισμός (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (ΕΕ L 328 της 7.12.2013, σ. 42).
         
            (4)  Κατ’ εξουσιοδότηση κανονισμός (ΕΕ) 2019/715 της Επιτροπής, της 18ης Δεκεμβρίου 2018, για τη θέσπιση του δημοσιονομικού κανονισμού-πλαισίου για τους οργανισμούς που δημιουργούνται δυνάμει της ΣΛΕΕ και της Συνθήκης Ευρατόμ και αναφέρονται στο άρθρο 70 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (ΕΕ L 122 της 10.5.2019, σ. 1).